Estibaliz Ruiz de Azua

Maria Estibaliz Ruiz de Azua Fernández de Larrea (Gasteiz, Araba, 1968ko abenduaren 11), euskal kazetari bat da. Euskal Herriko Unibertsitatean Kazetaritzan lizentziatua.

1992an Gasteizko Cadena SER irratian lanean hasi zen, “Hoy Por Hoy Vitoria”, “Primera Plana” edo “El Dominical” irratsaioak aurkeztuz.

2001tik Euskal Irrati Telebistan lan egiten du, lehenbiziko “Políticamente Incorrecto” telebista saioa aurkeztuz eta moderatuz, bai eta ETB2 katean egunero Teleberri 1 albistegia eta “Mundo Punto Hoy” dokumental saioa aurkeztuz, azkenean kate berdineko asteburuetako “Teleberri Fin de Semana” albistegia aurkezten amaituz.

Deia eta Noticias de Álava egunkarietako kolaboratzailea ere bada.

2013an Arabako Barrundia udalerriko Gebara herriko Administrazio Batzordeko burua izan zen, kargu horretan lehenbiziko emakumea. 2017an kargua berritu zuen.

Kanpo estekak 
 Estibaliz Ruiz de Asua Twitter

Arabako kazetariak
Radio Euskadiko esatariak
ETB 2ko aurkezleak
Arabako telebista aurkezleak
Arabako irrati esatariak
Euskal Herriko Unibertsitateko ikasleak
Gasteiztarrak